“ภากร” มองหุ้นไทยยังผันผวน จ่อยืดเกณฑ์ใหม่ชอร์ตเซล-ซีลลิ่ง&ฟลอร์
"ภากร" มองหุ้นไทยยังผันผวน จ่อยืดเกณฑ์ใหม่ชอร์ตเซล-ซีลลิ่ง&ฟลอร์
"ภากร" มองหุ้นไทยยังผันผวน จ่อยืดเกณฑ์ใหม่ชอร์ตเซล-ซีลลิ่ง&ฟลอร์
24 มิ.ย. 2563

นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ตลท.เตรียมประกาศขยายเวลาการใช้หลักเกณฑ์ราคาเสนอขายชอร์ตเซล (Short Sell) โดยกำหนดให้สมาชิกเสนอขายชอร์ตเซลได้เฉพาะในราคาที่สูงกว่าราคาซื้อขายครั้งสุดท้าย (Uptick) และหลักเกณฑ์ราคาเสนอซื้อขายสูงสุดและต่ำสุด (Ceiling &amp; Floor) ที่ได้ลดอัตราราคาเสนอซื้อขายสูงสุดและต่ำสุดของหลักทรัพย์ลงจาก +/- 30% เป็น +/-15% ตลอดจนเกณฑ์การหยุดการซื้อขายโดยอัตโนมัติ (Circuit Breaker) ที่กำหนดเป็น 3 ระดับ ซึ่งเดิมจะสิ้นสุดในวันที่ 30 มิ.ย.63 
ทั้งนี้ เนื่องจากสถานการณ์ตลาดหุ้นยังผันผวน และต้องติดตามปัจจัยต่าง ๆ ที่อาจจะเข้ามากระทบทั้งสถานการณ์โควิด-19 และภาวะเศรษฐกิจ โดยคาดว่าจะประกาศความชัดเจนการขยายระยะเวลาการใช้มาตรการดังกล่าวภายในสัปดาห์หน้า